CELEX: 52017PC0539
Language: lt
Date: 2017-09-20
Title: Svarstomo pasiūlymo dalinis pakeitimas Pasiūlymo dėl Reglamento, kuriuo iš dalies keičiamos Reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), ir Reglamento (ES) Nr. 648/2012 nuostatos dėl pagrindinių sandorio šalių leidimų suteikimo procedūrų bei jose dalyvaujančių institucijų ir trečiųjų šalių pagrindinių sandorio šalių pripažinimo reikalavimų, (Komisijos pasiūlymo dėl ERIR II) dalinis pakeitimas

EUROPOS KOMISIJA
            Briuselis, 2017 09 20
            COM(2017) 539 final
            2017/0136(COD)
            Svarstomo pasiūlymo dalinis pakeitimas
            Pasiūlymo dėl Reglamento, kuriuo iš dalies keičiamos Reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), ir Reglamento (ES) Nr. 648/2012 nuostatos dėl pagrindinių sandorio šalių leidimų suteikimo procedūrų bei jose dalyvaujančių institucijų ir trečiųjų šalių pagrindinių sandorio šalių pripažinimo reikalavimų, (Komisijos pasiūlymo dėl ERIR II) dalinis pakeitimas
            
               
         
         
            
               AIŠKINAMASIS MEMORANDUMAS
            
            
            
               
                  2017 m. birželio 13 d. Komisija pateikė pasiūlymą dėl Reglamento, kuriuo iš dalies keičiamos Reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), ir Reglamento (ES) Nr. 648/2012 nuostatos dėl pagrindinių sandorio šalių leidimų suteikimo procedūrų bei jose dalyvaujančių institucijų ir trečiųjų šalių pagrindinių sandorio šalių pripažinimo reikalavimų (Komisijos pasiūlymas dėl II-ojo Europos rinkos infrastruktūros reglamento (ERIR II), COM(2017) 331 final).
               
               
                  Pasiūlymu siekiama kapitalo rinkų sąjungai suteikti veiksmingesnę ir nuoseklesnę pagrindinių sandorio šalių priežiūros sistemą siekiant užtikrinti tolesnę rinkos integraciją, finansinį stabilumą ir vienodas sąlygas. Be kitų dalykų, pasiūlymu ketinama užtikrinti glaudesnį nacionalinių kompetentingų institucijų, vykdančių pagrindinių sandorio šalių priežiūrą, ir centrinių bankų, atsakingų už Sąjungos valiutas, bendradarbiavimą. Atitinkamai siūloma Europos vertybinių popierių ir rinkų institucijoje (EVPRI) įsteigti naują organą (pagrindinių sandorio šalių vykdomąjį organą), kuris apskritai atsakytų už užduočių, susijusių su pagrindinėmis sandorio šalimis, vykdymą ir konkrečiai – už Sąjungos ir trečiųjų šalių pagrindinių sandorio šalių priežiūrą. Pagrindinių sandorio šalių vykdomąjį organą sudarytų nuolatiniai ir su konkrečiomis pagrindinėmis sandorio šalimis susiję nariai. Nuolatiniai nariai būtų pagrindinių sandorio šalių vykdomojo organo vadovas ir du nepriklausomi direktoriai, kurie veiktų nepriklausomai ir objektyviai vadovaudamiesi visos Sąjungos interesais. Tarp su kiekviena pagrindine sandorio šalimi susijusių narių būtų valstybės narės, kurioje įsisteigusi pagrindinė sandorio šalis, kompetentingos nacionalinės institucijos atstovas, paskirtas pagal Reglamentą (ES) Nr. 648/2012, ir atitinkamo (-ų) emisijos centrinio (-ų) banko (-ų) atstovas. Tuo pasiūlymu taip pat padidinamas EVPRI vaidmuo kolegijose, nustatant, kad pagal Reglamentą (ES) Nr. 648/2012 kolegijų posėdžiuose dėl pagrindinių sandorio šalių turi dalyvauti nuolatiniai pagrindinių sandorio šalių vykdomojo organo nariai, o tiems posėdžiams pirmininkauti ir vadovauti – pagrindinių sandorio šalių vykdomojo organo vadovas.
               
               
                  Šis dokumentas teikiamas siekiant papildyti Komisijos pasiūlymą dėl ERIR II. Jis yra viena iš priemonių, skirtų ES finansų rinkų priežiūrai stiprinti gerinant Europos priežiūros institucijų (EPI) sistemos veikimą. Pagal šį dokumentą konkrečiai numatoma pagrindinių sandorio šalių vykdomajam organui priskirti papildomą užduotį. Šis papildymas laikomas būtinu turint omenyje veiksmingą pagrindinių sandorio šalių vykdomojo organo sukūrimą prieš būsimą EPI reformą.
               
            
            
               
            
            
               Komisijos pasiūlymo dėl Europos Parlamento ir Tarybos reglamento, kuriuo iš dalies keičiamos Reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), ir Reglamento (ES) Nr. 648/2012 nuostatos dėl pagrindinių sandorio šalių leidimų suteikimo procedūrų bei jose dalyvaujančių institucijų ir trečiųjų šalių pagrindinių sandorio šalių pripažinimo reikalavimų (COM(2017) 331 final), 7 punkte reikia įterpti šį 44b straipsnio 1 dalies -a punktą: 
            
            
            
               „-a)
                     priimti sprendimus ir imtis veiksmų pagrindinių sandorio šalių klausimais pagal šio reglamento 17, 19, 29, 29a ir 30 straipsnius;“.